A Forma-1 továbbra is igen drága sport, és nemcsak a csapatok, hanem a nézők számára is. A Hungaroringen járva megnéztük, hogy a legolcsóbb, illetve legdrágább jegyek tulajdonosai mit kapnak a pénzükért.

Kezdjük egy remek hírrel: a most hétvégi magyar Forma-1-es futamra a 14 év alatti gyermekek ingyen beléphetnek, a pénteki edzéseket pedig a felnőttek akár 5 ezer forint ellenében is megtekinthették az olcsóbb, fedetlen tribünökről. A háromnapos állójegy ára 29 ezer forint, egy 0,5 literes ásványvízért pedig 600 forintot kérnek el a helyi árusok.

Ezek tehát a testközeli F1 élvezetékért kifizetendő kezdőösszegek, a maximum pedig szinte a csillagos ég. Megnéztük, hogy milyen szolgáltatásokat kapnak azok, akik Paddock Club jegyet vásárolnak. Ami szombatra, illetve vasárnapra potom 1,27 millió forintba kerül. Fejenként. És hamarosan az ennél hatszor drágább jegyekre is kitérünk.

A Paddock Club jeggyel rendelkezők a boxok feletti oldalt nyitott emeletről nézhetik végig a boxutcában és a célegyenesben történő eseményeket.

© László Ferenc

Kényelmes süppedős bőrfotelekből nézhető a televíziós közvetítés, természetesen gigantikus kijelzőkön.

© László Ferenc

Virtuális szemüveges szimulátor...

© László Ferenc

...és normál monitoros szimulátorok is kipróbálhatók.

© László Ferenc

A kisebbek kötött pályás távirányítós játékkal üthetik el az időt.

© László Ferenc

A klubból persze az igazi F1-es autók sem hiányozhatnak, melyek borítása alatt azonban nincsenek ott az olyan fontosabb (és drága) részegységek, mint például a motor vagy a váltó.

© László Ferenc

© László Ferenc

Ereklyéből sincs hiány.

© László Ferenc

A nem éppen két filléres jegy reggeltől estig korlátlan étel-ital fogyasztást foglal magában.

© László Ferenc

© László Ferenc

© László Ferenc

© László Ferenc

De az ilyen erősen limitált szériás és méretes pezsgőkért még itt is fizetni kell. Jelen esetben konkrétan 3,7 millió forintot.

© László Ferenc

A Paddock Clubból fentről így láthatóak a boxutcában ügykezelt autók.

© László Ferenc

A boxutca látogatás során ennyire kerülhetünk közel az F1-es technikához.

© László Ferenc

© László Ferenc

A Ferrari vendégei ilyen körülmények mellett üthetik el az időt, és időnként a pilótáik is feltűnnek az asztalok között.

© László Ferenc

© László Ferenc

© László Ferenc

© László Ferenc

Mi Marc Genével, a gyártó fejlesztőpilótájával futottunk össze, akitől megtudtuk, hogy a Barcelonában nemrégiben megnyitott fagylaltozójában egyre több fogy a magyar licenc alapján készülő fagyiból. Neki konkrétan a pisztácia a kedvence.

© László Ferenc

A kiemelt vendégek a garázsba is betekintést nyerhetnek, de olyan szigorú a titoktartás, hogy még a kamerás mobilokat is elveszik mindenkitől. A Ferrari zászlók mindenhol félárbócon lobognak, a csapat ily módon is gyászolja a napokban elhunyt Fiat-Ferrari vezért, Sergio Marchionnét.

© László Ferenc

A jegy magában foglal egy kamionos-integetős kört is.

© László Ferenc

© László Ferenc

A 2 személyes F1 autót Baumgartner Zsolt volt Forma-1-es pilóta terelgeti. Ez a 2 körös hamisítatlan F1-élmény azonban még az 1,27 millió forintos Paddock Club jegy árában sem foglaltatik benne. Ehhez már egy 8 millió forintba kerülő és többek közt ötcsillagos szállodás elhelyezést is magával hozó Ultimate Legend jegyet kell vásárolni.

© László Ferenc

A fotós szafari viszont a "fapados" Paddock Club jegyhez is jár, ilyenkor egy kisbusszal kiviszik az embert a legjobb kanyarok közvetlen közelébe, ahonnan ilyen és ehhez hasonló képeket lehet készíteni.

© László Ferenc

© László Ferenc

© László Ferenc

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.